open-index/open-wikipedia-markdown huggingface dataset:
Massif des Écrins

**Massif des Écrins** er et fjellmassiv som utgjør kjerneområdet av nasjonalparken Parc national des Écrins i departementene Isère og Hautes-Alpes Frankrike. Det ligger i fjellkjeden Dauphiné-Alpene, som igjen er en del av Vest-Alpene (Alpene).

## Fjell i massivet

* Barre des Écrins 4&nbsp;102 m
* La Meije 3&nbsp;983 m
* Pelvoux 3&nbsp;946 m
* Roche de la Muzelle 3&nbsp;465 m
*Ailefroide 3&nbsp;953 m
*Pic Gaspard 3&nbsp;883 m
*Le Râteau 3&nbsp;809 m
*Coolidge 3&nbsp;774 m
*La grande Ruine 3&nbsp;765 m
*Roche Forio 3&nbsp;730 m
*Les Bans 3&nbsp;669 m
*Les Agneaux 3&nbsp;663 m
*Pic de la Grave 3&nbsp;628 m
*Pic de neige Cordier 3&nbsp;&nbsp;618 m
*Aiguille du plat de la Selle 3597 m
*Les Rouies 3&nbsp;589 m
*L'Olan 3&nbsp;564 m
*La Plaret 3&nbsp;564 m
*Tête de l'Etret 3&nbsp;559 m
*Tête de Gandoliere 3&nbsp;544 m
*L'Encoula 3&nbsp;533 m
*Pointe des Arcas 3&nbsp;478 m
*Pointe Guyard 3&nbsp;460 m
*Tête des Fétoules 3&nbsp;459 m
*Le Sirac 3&nbsp;440 m
*Tête du Rouget 3&nbsp;435 m
*Pic de Says 3&nbsp;421 m
*Grande Aiguille de la Bérarde 3&nbsp;419 m
*Aiguille des Arias 3&nbsp;403 m
*Pointe de l'Aiglière 3&nbsp;308 m
*Pointe Swan 3&nbsp;294 m
*Le Jandri 3&nbsp;288 m
*Tetes des Soulaures 3&nbsp;242 m
*Pointe de Rougnoux 3&nbsp;179 m
*Têtes des Vautisse 3&nbsp;156 m
*Pic Combeynot 3&nbsp;155 m
*Dibona 3&nbsp;130 m
*Le Vieux Chaillol 3&nbsp;117 m
*Pic des Souffles 3&nbsp;098 m
*Tête de Dormillouse 3&nbsp;084 m
*Pointe des Estaris 3&nbsp;080 m
*Le Rochail 3&nbsp;023 m
*Aiguille de Cedera 2&nbsp;883 m
*Grun de Saint Maurice 2&nbsp;776 m

## Eksterne lenker
* 
* Massif des Ecrins (på fransk)
Territorialstat

En **territorialstat** er en stat som har et tydelig avgrenset geografisk område med en sentralmakt og et felles lovverk - i motsetning til for eksempel by- og føydalstater samt enkelte nomadefolks stater som er helt uten avgrenset territorium. Av tidlige territorialstater var Romerriket og Perserriket. Grunnlaget for de moderne territorialstatene lå i perioden mellom 1500 og 1750. I Vest-Europa var utviklingen tydelig i Frankrike, England, Spania og Portugal hvor en styrket kongemakt førte til oppbygningen av sentralstyrte territorialstater.

Begrepet brukes også ofte for å beskrive forholdet mellom mikrostater og større stater.

## Referanser
Kerstin Walther

**Kerstin Walther** (født 15. april 1961 i Altenburg) er en tidligere tysk friidrettsutøver som under VM 1983 var med på å ta gull på 4 x 400 m stafett med DDRs lag. I finalen løp hun sammen med Sabine Busch, Marita Koch og Dagmar Rübsam.

Under junior-VM 1979 hadde hun vunnet 100 meter, 200 meter og 4 x 100 meter stafett. I 1983 ble hun østtysk innendørsmester på 200 meter. Hun representerte klubben SC DHfK Leipzig.

## Personlige rekorder
* 100 meter: 11,34 (1982)
* 200 meter: 22,90 (1980)
* 400 meter: 51,12 (1983)
## Referanser


## Eksterne lenker
*
Michel Suleiman

**Michel Suleiman** eller **Sleiman** (født 1948) var Libanons president fra 2008 til 2014.

Han ble innsatt som president 25. mai 2008. Suleiman ble valgt av parlamentet med 118 av 127 stemmer. Seks stemmesedler var blanke. Suleiman hadde vært sjef for Libanons væpnede styrker siden 1998. Landet hadde stått uten president siden november året før. Valget kom etter at det ble inngått en avtale mellom opposisjonspartierne og regjeringen.

Suleiman er maronitt.

## Referanser


## Eksterne lenker
*
Jesús España

**Jesús España** (født 21. august 1978 i Valdemoro) er en spansk friidrettsutøver som konkurrerer i mellomdistanseløping.

Españas gjennombrudd kom i og med bronsemedaljen på 3000 meter under innendørs-EM 2002. Senere samme år var han i finalen på 5000 meter i EM i München, der han til slutt ble nummer 11. I innendørs-VM 2003 ble han nummer fire på 3000 meter.

Den første store triumfen kom i EM 2006 da han vant gull på 5000 meter med tiden 13.44,70. Han tok en ny bronsemedalje på 3000 meter under innendørs-EM 2007. Han var også i finalen i VM 2007 i Osaka, her ble han nummer sju.

I OL 2008 i Beijing havnet han nede på 14.-plass på 5000 meter, og året etter sikret han seg bronsemedaljen på 3000 meter under innendørs-EM.

## Personlige rekorder
* 3000 meter – 7.38,26
* 5000 meter – 13.13,32

## Referanser


## Eksterne lenker
*
Kottisk

**Kottisk** (russisk:Коттский язык) er et utdødd språk innenfor den jenisejiske språkfamilie som tidligere ble talt i det sentrale Sibir langs breddene av Manaelven, som er en tilførselselv til elven Jenisej.  Språket døde ut på 1850-tallet. 

Enkelte språkforskere betrakter assanisk som en dialekt av kottisk, mens de fleste betrakter dem som to adskilte språk som utgikk fra et felles kottisk-assanisk urspråk omkring 1200. Kottisk var også nært beslektet med ketisk, som fortsatt blir talt lenger nord langs elven Jenisej.

I 1858 publiserte Matthias Castrén en kombinert grammatikk og ordbok (*Versuch einer jenissei-ostjakischen und kottischen Sprachlehre*), som inkluderte materiale både på kottisk og ketisk.
Southwest Cay

**Southwest Cay** (vietnamesisk: *Đảo Song Tử Tây*, tagalog: *Pugad*, () er den nest største av de vietnamesisk okkuperte øyene i Spratlyøyene, og den sjette største i øygruppen totalt. Øyen var tidligere hekkested for fugler, og var dekket av trær.

Forekomster av guano var store, noe som økte verdien til øya. Folkerepublikken Kina, Taiwan, Filippinene og Vietnam gjør alle krav på den. I 1974 var det en større trefning mellom Filippinene, Nord-Vietnam og Sør-Vietnam om kontrollen over øya. Da Vietnam ble forent etter Vietnamkrigen, tok den nye staten over konflikten. 

Et sammenstøt mellom Vietnam og Filippinene fulgte, hvor Vietnam valgte å prioritere Southwest Cay framfor naboøya Northwest Cay, som allerede var okkupert. Vietnam trakk seg fra sistnevnte til fordel for Southwest Cay, og okkuperte øya i 1975. 

Øya forblir omstridt, men Vietnam utøver den egentlige kontrollen.
Hiromi Suzuki

**Hiromi Suzuki** (japansk: 鈴木博美, født 6. desember 1968) er en japansk tidligere friidrettsutøver som konkurrerte i langdistanseløping.

Suzuki løp både maraton og 10 000 meter ved internasjonale mesterskap. Under OL 1992 i Barcelona stilte hun opp på 10&nbsp;000 meter, men greide ikke å kvalifisere seg til finalen. Finaleplass ble det i VM 1995 i Göteborg, det endte med en åttendeplass. Ved OL 1996 i Atlanta havnet hun nede på 16.-plass. Samme år noterte hun sin personlige rekord på 10&nbsp;000 meter, 31.19,40.

Året etter kom karrierens høydepunkt, da hun i VM i Athen vant VM-gullet i maraton. Den personlige rekorden hennes i maraton stammer fra Osaka maraton i 1996, der hun løp på 2:26.27.

## Referanser


## Eksterne lenker
*
Vuttudal

**Vuttudal** eller **Vutudal** er ei lita jordbruksbygd som ligger i Orkland kommune i Trøndelag.

Bygda ligger langs fylkesvei 6432. Området hadde per september 2009 39 innbyggere. Vuttudalen består av en dal preget av kystfjell og Vuttudalselva som har sitt utløp ved Skorild ved Snillfjorden. Fjorden som har gitt navn til den tidligere kommunen, er en sidearm fra Hemnfjorden. Elva har sitt utspring i Hemnekjølen, og het tidligere Nyslettdalsbekken. Elva skifter navn til Kudalsbekken ved Kudalen, som vassdraget heter helt øverst mot fjellet. Her møter den Storslettbekken fra Omnfjellet, og får navnet Vuttudalselva. Øverst i seterdalen Vuttudalsætra møter den Tverrelva fra fjella i sør. Etter Vuttudalssætra flyter elva gjennom et uberørt parti, hvor elva deler seg og danner såkalte *lører*. Slike lører eller deltaområder er etter hvert blitt en sjeldenhet i gjennomregulerte jordbruksdaler. 

Navnet Vuttudal, også skrevet *Vutudal*, kommer fra gammelnorske *Vutu* + dal. Det siste er selvforklarende, men ordet *vutu* betyr fuktig engstykke. Noe som kan komme av at området er svært nedbørsrikt. I tidligere tider var bebyggelsen og gårdene plassert tett sammen i den nordøstlige delen av Vuttudalen, og bar preg av landsbybebyggelse. Noe som var utypisk for bygder ellers i Trøndelag. I dag ligger gårdene spredt, med hovedvekt langs den store og bratte moreneryggen som reiser seg nord i bygda. Som andre grisgrendte bygder sliter jordbruket med fraflytting og nedleggelse av gårdsbruk. Vassdraget er variert, og har rikt dyre- og fugleliv. Hjort er typisk for kystnære dalstrøk som Vuttudalen, men også elg og rådyr finnes. Av fugler finnes sjeldne arter som hvitryggspett, hubro og varsler. 
 
## Eksterne lenker
*Faktaark hos Kartverket
Fakir Musafar

**Fakir Musafar** (født 10. august 1930 i Aberdeen i Sør-Dakota, død 1. august 2018 i Menlo Park, California) er regnet som far til den moderne primitive bevegelsen. Han eksperimenterte på sin egen kropp med kroppens modifikasjonsteknikker som piercing, tatovering og festing. Han underviste andre mennesker som en del av hans livsverk, som gjorde ham til en av de underjordiske ikoner i BDSM, som er et kink- og fetisj-lokalsamfunn.

I en alder av fire år hevdet Musafar å ha hatt drømmer om sitt tidligere liv. Han fikk tak i sin første piercing da han var tolv år gammel. Han utførte O-Kee-Pa-oppheng i 1966 eller 1967. Hans første offentlige opptreden var på First International Tattoo Convention i Reno i Nevada i 1977.

## Referanser


## Eksterne lenker
* 
*
Ivan Popov (general)

:*For andre med samme navn, se [[Ivan Popov]]*

**Ivan Todorov Popov** (**Иван Тодоров Попов**, født  i Svisjtov, død 16. april 1925 i Sofia) var en bulgarsk generalmajor. Popov tjenestegjorde blant annet som kommandør for en bulgarsk infanteridivisjon under den andre Balkankrigen.
Micheline Ostermeyer

**Micheline Ostermeyer** (født 23. desember 1922 i Rang-du-Fliers, død 18. oktober 2001 i Bois-Guillaume) var en fransk friidrettsutøver og pianist.

Ostermeyers familie flyttet til Tunisia da hun var et lite barn. Der lærte hun å spille klaver. Hun lærte raskt og spilte etter et par år så godt at hun ble sendt tilbake til Frankrike for å studere ved musikkonservatoriet. Etter utbruddet av andre verdenskrig dro Ostermeyer tilbake til Tunisia. Hun oppdaget idrettstalentet sitt, spilte først basketball og gikk senere over til friidrett.

Etter krigen deltok hun i friidrettsstevner og viste seg å være en svært allsidig utøver. Hun vant franske mestertitler i alle mulig disipliner (løp, kast og hopp). Under EM 1946 i Oslo tok hun sølv i kulestøt. Karrierens høydepunkt ble OL 1948 i London. Der vant hun gullmedaljer i kulestøt og diskos samt bronse i høydehopp. Prestasjonene ble bare overgått av Nederlands Fanny Blankers-Koen som vant fire gullmedaljene i de samme lekene.

I EM 1950 i Brussel tok hun bronsemedaljer på 80 meter hekk og i kulestøt, og la deretter opp som idrettsutøver. Hun konsentrerte seg deretter om musikkarrieren og gav konserter opp til i høy alder.

## Litteratur

* *Micheline Ostermeyer ou la vie partagée*, av Michel Bloit, 1996, ISBN 2-7384-3892-X
## Referanser


## Eksterne lenker
*
Louis Comfort Tiffany

**Louis Comfort Tiffany** (født 18. februar 1848, død 17. januar 1933) var en amerikansk kunstner og designer som arbeidet med kunsthåndverk og er mest kjent for sitt arbeid med farget glass. 

Han er den amerikanske kunstneren som var mest knyttet til art nouveau og deres estetiske bevegelser. Tiffany var tilknyttet flere velrenommerte samarbeidende designere innenfor Associated Artists, noe som inkluderte Lockwood de Forest, Candace Wheeler og Samuel Colman. 

Tiffany lagde for det meste glassmalerier og lamper, glassmosaikk, blåst glass, keramikk, smykker, emalje og metall.

## Referanser
Ness (elv)

**Ness** er ei elv i Great Glen i Skottland. Den renner fra Loch Ness til munningen i Moray Firth ved Inverness. Både Loch Ness og Inverness har navn etter elva. Elva er bare 12 kilometer lang, men med et nedbørfelt på  har elva en middelvannføring på , en av de høyeste i Storbritannia.

## Eksterne lenker
*
Drac

**Drac** er ei elv i departementene Hautes-Alpes og Isère i den sørøstlige delen av Frankrike. Den er ei venstre sideelv til Isère, og er  130&nbsp;km lang, med et nedbørfelt på . Elva dannes ved samløpet av elvene *Drac Noir* og *Drac Blanc*, som begge har sitt utspring i den sørlige delen av Massif des Écrins. Den renner gjennom flere reservoarer, inkludert Monteynard-demningen. Den munner ut i Isère ved Grenoble. Den største sideelva er Romanche.

Navnet Drac, opprinnelig *Drau*, kommer fra det oksitanskske *drac* &ndash; «smådjevel», som igjen stammer fra det latinske *dracō* &ndash; «drage». Det er dokumentert i formene *Dracum* (c. 1100), *Dravus* (1289), og *ribière dou Drau* (1545). I mange legender er «drac occitan» en ond vannånd, eller endog en form av Satan, som trekker til seg barn og drukner dem.

I desember 1995 ble seks barn og læreren deres dratt ned i elva etter at vannstanden steg som følge av at damlukene var blitt åpnet. De var der for å se bevere, men omkom.

## Referanser


## Eksterne lenker
* 
* Drac i Sandre-databasen
Assanisk

**Assanisk** (russisk: Ассанский язык) er et utdødd språk innenfor den jenisejiske språkfamilien som døde ut omkring 1800.  

Språkforskere antar at assanisk og kottisk, skilte lag som to adskilte språk og utgikk fra et felles kottisk-assanisk urspråk omkring 1200. Assanisk var også nært beslektet med ketisk, som fortsatt blir talt lenger nord langs elven Jenisej.

Enkelte forskere har også fremmet hypotesen om at assanisk og kottisk var restene av et språk som en gang ble talt av en av stammene i føderasjonen som utgjorde Xiongnu nord for Kina.

## Referanser


## Eksterne lenker
* Ket and Other Yeniseian Peoples
Ness

**Ness** kan vise til:

*Ness (etternavn) – et norsk etternavn
*Ness (elv) – ei elv i Skottland
*Ness (Hebridene) – den nordligste delen av øya Lewis i Hebridene
*Ness (Cheshire) – en landsby i Cheshire, England
*Ness City – en by i Kansas, USA

## Se også
*Nes
Filiberto Ojeda Ríos

**Filiberto Ojeda Ríos** (født 16. april 1933 i Naguabo, Puerto Rico, død 23. september 2005 i Hormigueros, Puerto Rico) var øverstkommanderende for Boricua Popular Army, en "hemmelig" paramilitær organisasjon i Puerto Rico. 

Boricua Popular Army er en politisk gruppe som oppfordrer til uavhengighet for Puerto Rico med voldelige midler. Organisasjonen ser på USA som en kolonimakt som driver undertrykkende kolonisering over Puerto Rico. Den er basert på øya Puerto Rico og har avdelinger på Fastlands-USA og i enkelte andre land. Organisasjonen ble svartelistet av USAs rettshåndhevende byråer og definert som en terrororganisasjon.

Filiberto Ojeda Ríos ble skutt og drept av FBI den 23. september 2005. Hendelsen skjedde mens FBI hadde omringet huset hans i Hormigueros hvor han hadde søkt tilflukt. FBIs handlemåte er blitt kritisert i ettertid og flere mener at de fremprovoserte dødsfallet.

## Referanser
Beyond Twilight

**Beyond Twilight** er et progressiv metal-band fra Danmark.

Bandet ble startet i 1990 som et power metal-band under navnet «Twilight». De skiftet navn til «Beyond Twilight» i 1999, og har gitt ut tre studioalbum.

## Medlemmer
**Nåværende medlemmer**
* Anders Ericson Kragh − gitar (1999&ndash;idag)
* Jacob Hansen − vokal, gitar (2005&ndash;idag)
* Anders Devillian Lindgren − bassgitar (1999&ndash;idag)
* Tomas Fredén − trommer (1999&ndash;idag)
* Finn Zierler − keyboard (1999&ndash;idag)

**Tidligere medlemmer**
* Kelly Sundown Carpenter − vokal (2004&ndash;2005)
* Jørn Lande − vokal (1999&ndash;2004)
* Björn Jansson − vokal
	 
## Diskografi
**Demoer**
* *Lurking Fantasia* (1999, demo)

**Studioalbum**
* *[[The Devil's Hall of Fame]]* (2001)	 
* *[[Section X]]* (2005)
* *[[For the Love of Art and the Making]]* (2006)

**Som Twilight**
* *The Edge* (1992, demo)
* *Sail Away* (1994, single)
* *Eye for an Eye* (1994, studioalbum)
* *The Edge* (1999, studioalbum)

## Eksterne lenker
* 
*  Massacre Records
*
Oh, Pretty Woman

**«Oh, Pretty Woman»** er en amerikansk sang, skrevet av Roy Orbison og Bill Dees.

Den ble spilt inn av Orbison i Nashville og utgitt på singlen Monument 851 i august 1964. Produsent var Fred Foster. Sangen ble en verdensomspennende suksess for Roy Orbison.

## Tekstens innhold
Teksten forteller om en mann som ser enn vakker kvinne gå forbi. Han lengter etter henne og undrer, så nydelig som hun er, om hun er like ensom som ham. I siste minutt snur hun og slutter seg til ham.

## Coverversjoner og parodier
Tallrike artister har utgitt coverversjoner av sangen:
* I 1972 av Al Green på albumet *I'm Still in Love With You*.
* Van Halen gjorde en cover av sangen på sitt *[[Diver Down]]* album fra 1982. 
* I 1986 i skastil av The Holy Sisters of the Gaga Dada.
* Etter å ha fremført sangen i *Deutschland sucht einen Superstar* spilte Daniel Küblböck inn sangen på sitt første album *Positive Energie*.
* I 1990 spilte Ricky Van Shelton inn en coverversjon på albumet *RVS III*.
* Hongkongs Samuel Hui spilte inn en coverversjon på kantonesisk, som brukte hans humoristiske tekst om en kvinne som så godt ut bakfra til hun snudde hodet og avslørte sitt ikke fullt så pene ansikt.
* Ray Brown jr. utgav en versjon i jazzstil på albumet *Stand by Me*.
* Rockapella har utgitt flere versjoner av sangen
* Sangen er også tilgjengelig på videospillet *[[Rock Band]]*.
* The Boogie Bass (én av mange varianter av populære Big Mouth Billy Band) har fremført en parodi med tittelen «Pretty Fish».
*Green Day har fremført en coverversjon live.

## Norske versjoner
Trond Eliassen har skrevet en norsk tekst. Den norske tittelen er «Skjønne jomfru».

Lars Mjøen har skrevet en humoristisk norsk tekst. Hans norske tittel er «Kvinnenes Kjell».

### Innspillinger

## I spillefilmer
* Sangen, fremført av Van Halen, ble spilt i kjøpesentersekvensen i John Hughes' film *[[Weird Science]]* fra 1985. Den har blitt erstattet, i det minste i britiske TV-sendinger av temamelodien til *Weird Science* med Oingo Boingo
* Den originale Orbison-sangen inspirerte tittelen til spillefilmen *[[Pretty Woman]]* fra 1990 med Richard Gere og Julia Roberts i hovedrollene. Orbisons innspilling var med i filmen, lisensiert fra Orbisons forlag Acuff&ndash;Rose.
* Sangen, i Orbisons innspilling, var med i filmen *[[Dum og dummere|Dumb and Dumber]]* fra 1994.
* Sangen var med i den franske filmen *[[La Cité de la peur]]* fra 1994
* Sangen ble fremført av Shankar Mahadevan i Bollywood-filmen *Lal ho naa ho* fra 2003. Teksten på hindi ble skrevet av Javed Akhtar.
*«Oh, Pretty Woman» ble brukt som avslutningssang i coverversjon med Kaela Kimura i det japanske fjernsynsdramaet *Antenshon Punzu*.

## Listeplasseringer

## Utmerkelser
Orbison vant posthumt Grammy Award 1991 for «Best Male Vocal Performance» for konsertinnspillingen av sangen fra hans TV-show *Roy Orbison and Friends, The Black and White Night*.

I 1999 ble sangen hedret med en Grammy Hall of Fame Award og ble kalt én av Rock and Roll Hall of Fame's 500 Songs that Shaped Rock and Roll. I 2004 rangerte magasinet Rolling Stone den på en 222. plass på listen over The 500 Greatest Songs of All Time.

## Referanser
Pumpokolsk

**Pumpokolsk** er et utdødd språk innenfor den jenisejiske språkfamilien. Språket døde ut omkring 1750.

Språket er klassifisert som et sørjensiseisk språk. Språkforskere antar at arinsk og pumpokolsk skilte lag som to adskilte språk og utgikk fra et felles arinisk-pumpokolsk urspråk omkring år 550.

Pumpokolsk hadde fellestrekk med språket til folkegruppen jié og var trolig beslektet med jiéisk.

## Referanser
Bankveien

**Bankveien** (1–47, 2–48) ligger på Hosle i Bærum og går som kommunal vei fra Wilhelm Wilhelmsens vei, krysser Dyrefaret og fortsetter videre som privat blindvei. Opprinnelsen til navnet er at Norges Bank i 1955 hadde flere eiendommer langs veien som var ment for egne ansatte.

## Referanser
Arinsk

**Arinsk** er et utdødd språk innenfor den jenisejiske språkfamilie som døde ut omkring 1800. Språket ble talt langs elven Jenisej mellom Jenisejsk og Krasnojarsk.

Språket er klassifisert som et sørjensiseisk språk. Språkforskere antar at arinisk og pumpokolsk skilte lag som to adskilte språk og utgikk fra et felles arinisk-pumpokolsk urspråk omkring 550.

Benevnelsen *Ar* eller *Ara* er antatt å ha vært et etnonym som talerne av språket benyttet om seg selv.

## Referanser
Bute (øy)

**Bute** (engelsk: *Isle of Bute*, skotsk gælisk: *Eilean Bhòid*) er en øy i fjorden Firth of Clyde på vestkysten av Skottland. Øya har et areal på 122,17&nbsp;km², og er med det den 13. største øya i Skottland etter areal. Den er inndelt i høylands- og lavlandsområder ved highlandforkastningen. Tidligere en bestanddel av det større grevskapet Bute, men er nå en del av rådsområdet Argyll and Bute. Det er fergeforbindelse fra det største tettstedet Rothesay til fastlandet. Stedet Rothesay gir sitt navn til et kongelig hertugdømme. Den brittiske monarks eldste sønn blir automatisk hertug av Rothesay ved fødselen eller ved farens eller morens tiltredelse til tronen.

Butes bofaste befolkning var på 6 498 innbyggere i 2011, en nedgang på litt over 10 prosent fra antallet på 7 228 som ble nedtegnet for 2001, noe som må vurderes opp mot bakgrunn av den skotske øybefolkningen som en helhet har økt med 4 prosent til 103 702 i den samme perioden.

## Referanser


## Litteratur
* Haswell-Smith, Hamish (2004): *The Scottish Islands*. Edinburgh: Canongate. ISBN 978-1-84195-454-7.
* Hewison, James King (1893): *The Isle of Bute in the Olden Time*. Edinburgh. William Blackwood and Sons.

## Eksterne lenker

* Butes historiske steder hos Canmore
* Port Bannatyne Marina and Boatyard
Interkommunalt politisk råd for Trøndelag sørvest – Lakseregionen

**Interkommunalt politisk råd for Trøndelag sørvest – Lakseregionen** (inntil 2021 **regionråd for Orkdalsregionen**) er et interkommunalt politisk råd og samarbeidsorgan i den sørvestlige delen av Trøndelag fylke som også omfatter to kommuner i Møre og Romsdal. Det omfatter ti kommuner i og ved Orkladalføret og på kysten utenfor: Orkland, Skaun, Rennebu, Rindal, Surnadal, Aure, Heim, Hitra, Frøya og Ørland.

I fogderienes tid – inntil 1894 – var Hitra og Frøya og Ørland en del av Fosen fogderi. Aure, Rindal og Surnadal tilhørte Nordmøre fogderi, Skaun tilhørte Strinden og Selbu fogderi mens de resterende deler av distriktet hørte til Orkedalen fogderi.

Alle kommunene med unntak av Aure og Surnadal er underlagt Trøndelag tingrett, mens Aure og Surnadal inngår i domsmyndighetsområdet til Møre og Romsdal tingrett, alle i Frostating lagdømme. Seks av kommunene utgjør virkeområdet til Orkdal prosti i Nidaros bispedømme i Den norske kirke. Orkdal og Skaun deltar samtidig i regionrådet Trondheimsregionen.

## Eksterne lenker
*
Selja bispedømme

**Selja bispedømme** var et av landets tre opprinnelige bispedømmer, sammen med Nidaros bispedømme og Oslo bispedømme. Selja, en øy i Nordfjord, ble sete for det vestlandske bispedømmet på grunn av Sta. Sunnivahelligdommen. Ifølge legenden befant skrinet med Sunnivas levninger seg på Selja, og øya ble derfor regnet for å være hellig. Tilsvarende ble Nidaros og Oslo valgt på grunn av St. Olav (kong Olav Haraldsson) og St. Hallvard.

Kirken i Norge ble organisert på midten av 1000-tallet. Biskopene tok tidlig sete ved de tre stedene som ble regnet som hellige. Faste skiller mellom de tre bispesetene ble opprettet på tidlig i kong Olav Kyrres regjeringstid (1067-1093). Den første biskopen i Selja bispedømme var Bjarnvard den saksiske (fra Sachsen i dagens Tyskland).

Bispedømmet ble etterhvert flyttet til Bergen, se Bjørgvin bispedømme. Den norske kirkeorganisasjonen var organisert etter engelsk forbilde, og etter både engelsk kirketradisjon og bestemmelser på kirkemøtet i London i 1075 skulle biskoper bo i byer, ikke på landsbygda. Dette ble mulig med den nye byen Bergen, som ble grunnlagt på slutten av 1000-tallet. Biskop Bjarnvard tok sete i Bergen, men så lenge Sunnivas skrin var på Selja, ble Selja regnet som bispesetet.

I kong Sigurd Jorsalfares regjeringstid, rundt 1125, ble Selja bispedømme delt i to, og den sørlige delen ble Stavanger bispedømme.

Selje kloster ble grunnlagt sent på 1000-tallet eller tidlig på 1100-tallet. Det kan ha vært kong Olav Kyrre eller hans sønn, kong Magnus Berrføtt (norsk konge 1093-1103), som tok initiativet til byggingen av et kloster, og det er også mulig at en av Selja-biskopene stod bak grunnleggelsen.

Da den store kristkirken i Bergen var ferdig i 1170, ble Sunnivas skrin flyttet dit, og Bergen ble nå offisielt bispesete.

## Referanser


## Litteratur
* Kolsrud, Oluf, *[http://www.nb.no/nbsok/nb/1eb04c7256c3570417ebf2e87e185905?index=1#189 Noregs kyrkjesoga. 1 : Millomalderen]*. Aschehoug, Oslo 1958
Andi Almqvist

**Andi Almqvist** (født 2. juli 1968 i Wien, Østerrike) er en svensk musiker og tegner (Sydsvenskan). Almqvist har turnert med blant andre Kaizers Orchestra, B.B. King og Woven Hand, og har gitt ut soloalbumene *Can't Stop Laughing* (2005), *Red Room Stories* (2007), *Glimmer* (2009), *Warsaw Holiday* (2013) *Tiltad* (2018) og *Not Too Far From Happy* (2024).

## Album
* 2005 — *Can't Stop Laughing*
* 2007 — *Red Room Stories*
* 2009 — *Glimmer*
* 2013 — *Warsaw Holiday*
* 2018  — *Tiltad*
* 2024  — *Not Too Far From Happy*

## Eksterne lenker
*
L. David Mech

**Lucyan David Mech** (født 18. januar 1937 i Auburn i New York) er en amerikansk adferdsforsker, som er kjent for sitt arbeid med ulver.

## Publikasjoner i utvalg
* *Wolves of Isle Royale*. US Government Printing Office, 210pp, 1966.
* *The Wolf: Ecology and Behavior of an Endangered Species*. Doubleday, 1970, nytt opplag University of Minnesota Press, 1981.
* *The Way of the Wolf*. Voyageur Press, Stillwater i Minnesota, 1991
* *Wolves: Behavior, Ecology, and Conservation*. Redigert sammen med Luigi Boitani, University of Chicago Press, 2003

## Referanser


## Eksterne lenker
* David Mechs vitenskapelige webside
* David Mechs private webside
Trollveien

**Trollveien** ligger på Jar i Bærum og går fra Øvrevollveien og ender i samme vei. Et gammelt almetre som ligger ved Trollveien 10 er opprinnelsen til navnet Trollveien. Dette treet, som ble kalt trolltreet, ble vernet i 1956.
Karsten Hoydal

**Karsten Hoydal** (1912–1990) var en færøysk skjønnlitterær forfatter, politiker og landbruks- og fiskerirådgiver.

Han vokste opp like ved et tuberkulosesanatorium i Hoyvík ved Tórshavn, der faren var inspektør. Han studerte agronomi og fiskeribiologi i Danmark og tok det som tilsvarer doktorgraden. Han kom tilbake til Færøyene i 1946 og ble sjef for en konserveringsfabrikk i Klaksvík. Fra 1950 til 1970 var han forstander ved fiskeindustriens forskningslaboratorium i Tórshavn. Han hadde permisjon for å arbeide som teknisk rådgiver for FNs organisasjon for ernæring og landbruk i Ecuador fra 1954 til 1957 og mens han var politiker.

Han var industri- og landbruksminister i «selvstyreregjeringen» fra 1963 til 1967 og medlem av Lagtinget for Suðurstreymoy fra 1966 til 1970, som representant for Tjóðveldisflokkurin.

Hoydal var forfatter, oversetter og litteraturkritiker. Han fikk publisert sitt første dikt i 1932 i litteraturtidsskriftet *[[Varðin]]*, der han senere ble redaktør. Han belyste emner som naturen, levekår, barns natur, krig og opprustning, men motivene var ofte hverdagslige. Noen av hans noveller og dikt og en barnebok er også oversatt til norsk.

Han mottok M.A. Jacobsens Heiðursløn for skjønnlitteratur i 1961 og for annet kulturelt verk i 1988.

Han var formann i Rithøvundafelag Føroya fra 1976 til 1980.

Han var gift med danske Marie Louise Falk-Rønne. De fikk fire barn, Gunnar, Kjartan, Annika og Egil, hvorav flere har deltatt i Færøyenes offentlige og kulturelle liv. Sønnesønnen Høgni Hoydal er politiker.

## Bibliografi
* 1946 – *Myrkrið reyða*
* 1951 – *Syngjandi grót*
* 1960 – *Vatnið og ljósið*
* 1971 – *Leikapettið*, noveller
* 1972 – *Teinur og tal*
* 1979 – *Frændarøddir*, oversatt
* 1980 – *Heðin, Marjun og tjøldrini*, barnebok
* 1986 – *Suð í grasi*, oversatt

## Referanser
Marc Burns

**Marc Burns** (født 7. januar 1983) er en friidrettsutøver fra Trinidad og Tobago. 

Burns' første internasjonale meritt var sølvmedaljen på 4 x 100 meter i VM 2001 i Edmonton. Han tok også sølv på 100 meter i junior-VM i 2002. 

I VM 2005 kom han til finalen på 100 meter og kom på sjuendeplass med tiden 10,14. I samme mesterskap var han med på å vinne sølv på stafetten. Under VM 2007 i Osaka endte han sist i 100-meterfinalen med tiden 10,29.

I OL 2008 i Beijing kom han på sjuendeplass i 100-meterfinalen med tiden 10,01. Igjen ble det stafettsølv, på plassen bak Jamaica.

Resultatene ble nøyaktig de samme under VM 2009 i Berlin &ndash; sjuendeplass på 100 meter og sølv på kortstafetten (igjen bak Jamaica).

Ved VM i friidrett innendørs 2012 kom han på 5.-plass på 60 meter, med tiden 6,62. 

Burns var flaggbærer under åpningen av Sommer-OL i London i 2012.

## Referanser


## Eksterne lenker
*
Grækaris Joensen

**Grækaris Joensen** (født 14. desember 1835 på Eiði, død 12. juni 1897) var en færøysk lærer og politiker. I 1871 ble han den første som ble uteksaminert fra Færøyenes lærerseminar. Han var lærer på Eiði frem til sin død i 1897. Han var innvalgt på Lagtinget fra Eysturoy 1875–1887 og 1895–1897. Da Eiði ble utskilt som egen kommune i 1894, ble Joensen kommunens første borgermester.

## Referanser
Agnieszka Grochowska

**Agnieszka Grochowska** (født 31. desember 1979 i Warszawa) er en polsk skuespiller. Hun har spilt i mer enn tjue polske filmer og vært *Shooting Star* under Filmfestivalen i Berlin. Hun spilte polske *Maria* i den norske spillefilmen *[[Upperdog]]*  fra 2009, regissert av Sara Johnsen. For denne rollen ble hun tildelt Amandaprisen 2010 for beste kvinnelige hovedrolle.

## Referanser


## Eksterne lenker
*
Holmenbrannen

**Holmenbrannen** den 13. mars 1860 er den største kjente brannen i Stavanger.

210 bygninger nord for en linje trukket fra sjøen i Østervåg, like sør for Salvagergata, over til Steinkargata, opp til Kirkegata over Valberget til Skagen brant opp. 2&nbsp;000 mennesker ble husløse, men det gikk ingen menneskeliv tapt. Brannen oppstod i Østervåg og bredte seg nord- og vestover til Valberget og Holmen. 

Etter brannen ble gateløpene endret i området. Veiene ble laget bredere for å motvirke at branner skulle bre seg så lett, og blant annet Breigata og Nedre Holmegate ble anlagt.
Salhus fergekai

**Salhus fergekai** i Bergen er den eneste fredete fergekaien i Norge. Den var i bruk fram til 1985, da den bant Frekhaug sammen med fastlandet over Salhusfjorden. Siste ferge som trafikkerte sambandet var MF «Lindås».

I kulturminneåret 1997 ble Salhus ferjekai valgt som Hordaland vegvesens kulturminne, senere har Bergen kommune regulert hele havnemiljøet i Salhus som verneområde.

## Referanser
Arthur Brooke

**Arthur Brooke** (eller **Arthur Broke**) (død ca. 1563) var en engelsk poet. Det eneste arbeidet som er kjent fra hans hånd er  *[[The Tragicall History of Romeus and Juliet]]* (1562), som regnes som William Shakespeares fremste inspirasjonskilde til teaterstykket *[[Romeo og Julie]]*. Selv om Brookes dikt utgir seg for å være en oversettelse fra italiensk etter en fortelling av Matteo Bandello, er det i realiteten en friere gjenfortelling.

En prosaversjon av *Romeo and Juliet* ble i 1567 utgitt i samlingen *The Palace of Pleasure*, redigert av statstjenestemannen William Painter. Painter utga to bind med slike gjenfortellinger av italienske noveller under samme tittel, én i 1566 og én i 1567. Painters versjon regnes vanligvis som svakere enn Brookes.

Man vet lite annet om Arthur Brookes liv enn at han omkom i et forlis under en reise til Newhaven, East Sussex i 1563 eller tidligere. Noen år senere, i 1567, utga den engelske poeten og adelsmannen George Turberville en samling dikt kalt *Epitaphs, Epigrams, Songs and Sonnets*. Her finnes blant annet *An Epitaph on the Death of Master Arthur Brooke Drownde in Passing to New Haven*.

## Referanser


## Litteratur
*Chambers, Robert (1880): *Chambers's Cyclopaedia of English Literature*, New York; American Book Exchange.
*Munro, J.J. (1908): *Brooke’s ’Romeus and Juliet,’ being the original of Shakespeare’s ’Romeo and Juliet’*, London, Chatto and Windus; New York, Duffield and Company.

## Eksterne lenker
* 
* Zakharov N. V.; Brooke Arthur - *The World of Shakespeare : An Electronic Encyclopaedia* (2010)
Herrene av den skotske kongregasjonen

**Herrene av den skotske kongregasjonen** (engelsk *Scottish Lords of the Congregation*) var en gruppe av skotske, protestantiske adelige som var imot inngåelse ekteskap mellom den unge, katolske Maria Stuart, skottenes dronning, med Frans, *dauphin* (arveprins) av Frankrike – den senere kong Frans II av Frankrike. Den skotske dronningen ble gift med den franske arveprinsen i desember 1557. Maria Stuart ble da dronninggemal av Frankrike, og deres eventuelle barn vil bli katolske monarker av unionen Frankrike og Skottland.

De opprinnelige medlemmene var jarlen av Argyll,, hans bror Colin Campbell, jarlen av Glencairn, jarlen av Morton, og John Erskine av Dun, skjønt andre, som William Douglas av Whittinghame fulgte raskt med. I 1559 oppsto det en uro over graden av fransk og katolsk innflytelse i Skottland, og gruppen skaffet militær støtte til den protestantiske opprøreren John Knox for at han skulle stå i mot soldatene og hoffet til Maria av Guise, Maria Stuarts franske mor som fungerte som regent mens Maria Stuart var både mindreårig og var fraværende i Frankrike.

For å bekjempe den franske og den katolske innflytelsen inngikk herrene av den skotske kongregasjonen en politisk forbindelse med Skottlands gamle arvfiende England i konflikt med interessen til den skotske monarken, se Edinburgh-traktaten.

## Se også
* Den skotske reformasjonen
*Covenanters
Vepsebier

**Vepsebier** er en slekt med solitære bier i familien Apidae. Navnet kommer av at flere arter ligner stikkvepser. Alle artene er kleptoparasitter.

## Utbredelse
Vepsebiene finnes i hele verden, vanligvis på varme solrike steder. Ca. 20 arter i Norge, flest lengst sør.

## Utseende
Vepsebiene ligner stikkvepser og de fleste artene er gule, svarte og ofte noe røde. De er mellom 6 og 14&nbsp;mm lange. 
  
## Levevis
*Nomada* finnes vanligvis på varme solrike steder med sand eller leireholdig grunn. De voksne (imago) sees i mars til august. Larvene lever som for-parasitter (parasittoider) i bolet til solitære sandbier (*Andrena*) og bier i familien Halictidae. Når hunnen finner et slikt bol vil den trenge seg inn og legge egg på foret (pollen) i bolet.

## Litteratur
* Sandhall, Åke. (norsk oversettelse: Olsvik, Hans) *Cappelens naturhåndbøker: Småkryp.* Cappelen. Side 156. ISBN 82-02-13551-6
* Stenløkk, Jan A. 2011. On the genus *Nomada* Scopoli, 1770 (Hymneoptera, Apoidae) in Norway. Norwegian Journal of Entomology 58: 44-72.

## Eksterne lenker
*
Sphecodes

***Sphecodes*** er en slekt med bier som lever solitært på steder med sandholdig grunn. De er blitt omtalt som både blodbier og snyltebier, på norsk. 
 
## Utbredelse
*Sphecodes* finnes i hele verden, vanligvis på varme solrike steder. Noen arter i Norge, særlig lengst sør.

## Utseende
*Sphecodes* er små, ofte mørke bier, vanligvis med blodrød bakkropp. Hodet er generelt ganske bredt. De er mellom 5 og 10&nbsp;mm lange.  
 
## Levevis
*Sphecodes* finnes vanligvis på varme solrike steder med sand eller leireholdig grunn. De voksne sees i mai til september og lever solitært (ikke i samfunn).
 
Larvene lever som for-parasitter (parasittoider) i bolet til solitærebier i gruppene jordbier (Andreninae) og Halictinae. Når hunnen finner et slikt bol vil den trenge seg inn og legge egg på foret (pollen) i bolet. 
 
## Litteratur
* Sandhall, Åke. (norsk oversettelse: Olsvik, Hans) *Cappelens naturhåndbøker: Småkryp.* Cappelen. Side 156. ISBN 82-02-13551-6
 
## Eksterne lenker
*
Halictus

***Halictus*** er en slekt med bier.
 
## Utbredelse
*Halictus* finnes i hele verden, vanligvis på varme solrike steder. Fire arter i Norge, særlig lengst sør. De finnes særlig på den nordlige halvkule.

## Utseende
*Halictus* er små til middels store, ofte mørke eller grønnskimrende bier. Hodet er generelt ganske bredt. De er mellom 6 og 13&nbsp;mm lange.

## Levevis
*Halictus* finnes vanligvis på varme solrike steder med sand eller leireholdig grunn. De voksne sees i april til september og lever solitært (ikke i samfunn), men det hender at de etablerer et slags sosialt samliv ved at hunner på et sted samarbeider med bolbygging og forsvar mot fiender.
 
Larvene lever av pollen som hunnen frakter til bolet.
 
## Litteratur
* Sandhall, Åke. (norsk oversettelse: Olsvik, Hans) *Cappelens naturhåndbøker: Småkryp.* Cappelen. Side 156. ISBN 82-02-13551-6
 
## Eksterne lenker
*
Micrococcidae

* *[[Micrococcus]]*
* *[[Molluscococcus]]*

**Micrococcidae** er en gruppe med plantelus som hører til gruppen skjoldlus, Coccoidea. De er insekter med sugende munndeler og hører til i den store gruppen nebbmunner. 

## Utseende
Hunnene er bredt ovale, rosa eller røde skjoldlus. Beina er korte og kraftige, antennene er 2-leddete, munndelene er korte og robuste. Slekten *[[Molluscococcus]]* folder seg rundt gressrøttene de lever på og ligner små muslinger. Også hannene er vingeløse, naturlig nok for insekter som lever under jorden.

## Levevis
Såvidt man vet, lever alle artene på røttene til gress. De finnes ofte i tuer av maur-slekten *[[Tapinoma]]*. Hunnene utvikler seg gjennom fire stadier, hannene gjennom fem. De har trolig én generasjon hvert år.

## Økonomisk betydning

## Utbredelse
Familien forekommer bare i middelhavsområdet og i det sørlige Afrika.

## Systematisk inndeling
Micrococcidae har blitt regnet som en undergruppe av familiene Coccidae, Eriococcidae eller Pseudococcidae.

* ordenen Nebbmunner, Hemiptera
** underordenen Plantelus, Sternorrhyncha
*** overfamilien Skjoldlus, Coccoidea
**** familien Micrococcidae
***** slekten *[[Micrococcus]]* Leonardi, 1907 – 7 arter, middelhavsområdet
****** *[[Micrococcus bodenheimeri]]* Bytinski-Salz, 1961 – i Europa
****** *[[Micrococcus confusus]]* Miller & Williams
****** *[[Micrococcus dumonti]]* Balachowsky
****** *[[Micrococcus longispinus]]* Miller & Williams
****** *[[Micrococcus rungsi]]* Balachowsky
****** *[[Micrococcus silvestrii]]* Leonardi, 1907 – i Europa
****** *[[Micrococcus similis]]* Leonardi, 1907 – i Europa
***** slekten *[[Molluscococcus]]* Hall, 1941 – én art, Zimbabwe
****** *[[Molluscococcus fibrillae]]* Hall, 1941

## Kilder
* Liste over alle beskrevne arter
* Micrococcidae på ScaleWeb
* Fauna Europaea, utbredelsesdatabase over europeiske dyr 

## Eksterne lenker
*
Murerbier

* *[[Osmia aurulenta]]*
* hornmurerbie, *[[Osmia bicornis|O. bicornis]]*
* *[[Osmia spinulosa]]*
* *[[Osmia parietina]]*

 

**Murerbier** er en slekt med buksamlerbier som lever solitært. De murer opp et bol (rede) for larvene. 
De er blitt omtalt som murerbier på norsk. 

## Utbredelse
Murerbier finnes på den nordlige halvkule, vanligvis på varme solrike steder. Tolv arter i Norge.

## Utseende
Murerbiene er mellom 9 og 12&nbsp;mm lange. Hodet er generelt ganske bredt. 
 
## Levevis
Murerbier finnes vanligvis på varme solrike steder, de voksne sees ofte på blomster i april til juli. De lever solitært (ikke i samfunn) og murer opp små bol eller reder på og i murer. Bolet fores innvendig med leire. Larvene lever i bolet av pollen som hunnen frakter dit. 
 
## Litteratur
* Sandhall, Åke. (norsk oversettelse: Olsvik, Hans) *Cappelens naturhåndbøker: Småkryp.* Cappelen. Side 156. ISBN 82-02-13551-6
 
## Eksterne lenker
*  
* Palaearctic Osmiine Bees http://blogs.ethz.ch/osmiini/
Bladskjærerbier

**Bladskjærerbier** er en slekt med bier i familien Megachilidae som lever solitært. De tapetserer et bol (rede) med blad de har skåret løs med de kraftige kjevene.

## Utbredelse
*Megachile* finnes i hele verden, vanligvis på varme solrike steder. Ti arter i Norge, særlig i sør.

## Utseende
*Megachile* er mellom 8 og 12&nbsp;mm lange. Hodet er generelt ganske bredt. 
 
## Levevis
Bladskjærerbiene finnes vanligvis på varme solrike steder, de voksne sees ofte på blomster i mai til august. De lever solitært (ikke i samfunn) og lager sylindriske bol i gammelt morkent treverk eller i hulrom i jorden. Bolet fores innvendig med biter av blad fra ulike trær, som roser, pære og andre. Larvene lever i bolet av såkalte biebrød, en blanding av nektar og pollen, som hunnen etterlater seg sammen med egget. Etter puppestadiet bryter (skjærer) den voksne bien seg ut fra bolet. 

## Norske arter
* Slekt *Megachile*
** Underslekt ''Megachile'' s.str.
*** *[[Megachile alpicola]]* Alfken, 1924
*** *[[Megachile centuncularis]]* (Linné, 1758)
*** *[[Megachile lapponica]]* Thomson, 1872 
*** *[[Megachile ligniseca]]* (Kirby, 1802)
*** *[[Megachile pyrenaea]]* Pérez, 1890 
*** *[[Megachile versicolor]]* F. Smith, 1844
** Underslekt *[[Xanthosarus]] *
*** *[[Megachile circumcincta]]* (Kirby, 1802) 
*** *[[Megachile lagopoda]]* (Linné, 1761)
*** *[[Megachile nigriventris]]* Schenck, 1870 
*** *[[Megachile willughbiella]]* (Kirby, 1802)

## Utenlandske arter
De mest kjente utenlandske bladskjærerbiene:
Nest etter honningbia er *[[Megachile (Eutricharaea) rotundata]]* den biearten med størst økonomisk betydning. Den brukes kommersielt til bestøving av blålusern. Artens opprinnelige utbredelse er tempererte deler av Eurasia, men ikke Nord-Europa, den er nå innført til Nord-Amerika.
Livshistoriene til de mellom- og sydeuropeiske *[[Megachile (Chalicodoma) parietina]]* og *[[Megachile (Chalicodoma) sicula]]* ble dokumentert av den franske entomologen og forfatteren Jean-Henri Fabre.
Verdens største bie er *[[Megachile (Callomegachile) pluto]]*. Den finnes på øygruppa Molukkene i Indonesia og bygger bol i termittuer.
*[[Megachile (Callomegachile) sculpturalis]]* kommer opprinnelig fra Øst-Asia, men har nå spredd seg til USA hvor den ble rapportert første gang i 1994. I 2008 ble den fotografert i Frankrike. Det er en stor art som vekker mye oppsikt.

## Litteratur
* Sandhall, Åke. (norsk oversettelse: Olsvik, Hans) *Cappelens naturhåndbøker: Småkryp.* Cappelen. Side 156. ISBN 82-02-13551-6
 
## Eksterne lenker
*
Edward Vajda

**Edward Vajda** (født 10. september 1958 i Nord-Carolina i USA) er en amerikansk forsker innenfor sammenlignende lingvistikk ved Western Washington University. Han er kjent for sitt arbeide med de dené-jenisejiske språk, og har arbeidet med å bevise at ketisk i Sibir og na-dené-språkene i  Nord-Amerika har sitt opphav i et felles urspråk. Vajda innledet sine studier av ketisk på 1990-tallet, etter Sovjetunionens oppløsning, intervjuet ketisk-talende i Tyskland og reiste senere til Tomsk i det sørvestlige Sibir for å utføre feltarbeid.

## Referanser


## Eksterne lenker
* Vajdas hjemmeside  ved Western Washington University
* Video av Vajda som forteller om det ketiske språket
Beiyangregjeringen

**Beiyangregjeringen** (kinesisk: 北洋政府; pinyin: *Běiyáng zhèngfǔ*) eller *krigsherreregjeringen* er en betegnelse som benyttes om en rekke militærregjeringer som styrte fra Beijing fra 1912 til 1928, med sete i Zhongnanhai. Den ble internasjonalt anerkjent som Republikken Kinas rettmessige regjering. 

Navnet er avledet fra Beiyanghæren som dominerte regjeringenes politikk. Hæren kom til en slik dominerende stilling med Yuan Shikai, som var general fra Qing-dynastiets siste år. Selv om Yuans død førte til at hæren ble splittet i konkurrerende fraksjoner, var regjeringen hele tiden kontrollert av beiyanggeneralene, skjønt med en konstitusjonell og sivil fasade. Den fraksjon som kontrollerte Beijing nøt godt av en aura av legitimitet, hadde kontroll med tollvesenet og dets inntekter, og var lettere i stand til å oppta lån i utlandet. 

På hjemmebane ble beiyangregjeringens legitimitet fra 1917 av utfordret av Sun Yat-sens Guangzhoubaserte Kuomintangregjering (KMT). Suns etterfølger, Chiang Kai-shek, anførte Nordekspedisjonen i 1926-28, og den feide til slutt krigsherrene i Beijing til side. Etter dette var det Koumintangtregjeringen, nå i Nanjing, som nøt internasjonal anerkjennelse.
Tasjtykkulturen

**Tasjtykkulturen** var en kultur som blomstret fra 300-tallet f.Kr. til det første århundre f.Kr. i Minusinsksenkningen i Jenisej-dalen, i den østlige delen av det nåværende Kemerovo oblast i Krasnojarsk.  Tidsmessig overlapper kulturen Jenisej kirgisernes bosetning i området fra 200-tallet f.Kr. til 800-tallet. Den var etterfølgeren til Tagarkulturen.

## Utforskning og levninger
Tasjtykk-bosetninger og bygdeborger har blitt avdekket over hele Jenisej-regionen, spesielt i Sajanfjellenes canyon-område langs Jenisej, men også langs Minusa-elven og i skogs-steppene i nærheten av dagens Atsjinsk og Mariinsk. Deres mest imponerende monumenter var enorme gravhaug-strukturer med krypter, steinvegger og tømmertak. I Tasjtykk-kulturen forekom det både rituelle begravelser og kremering, med oppføring av steler til minne om de avdøde. I gravene er det funnet store mengder med leir-skåler og ornamenter av metall.

Under sin utgraving av gravstedet Oglahty sør for Minusinsk, oppdaget arkeologen  Leonid Kyzlasov flere mumier med rikt dekorerte dødsmasker laget av gips. Det ble også oppdaget intakte pels-hatter, silkeklær og fottøy, som nå er oppbevart i Eremitasjen i St. Petersburg.

Enkelte graver inneholdt lærmodeller av menneskekropper med hodene inntullet i lyst malt tøy. Inne i modellene var det små lær-sekker som trolig symboliserte magen, og som inneholdt brente menneskebein. Nedskalerte kopier av sverd, buer og pilkogger ble funnet i nærheten.

Gjenstandene som er funnet fra denne kulturen omfatter våpen, seler, belter, dekorativ kunst, arbeidsverktøy og keramikk. 

I tillegg er det avdekket tallrike petroglyffer etter Tasjtykkulturen. 

Etter dødsmaskene å dømme, var Tasjtyk-stammene europide, muligens en blanding mellom tyrkere, iranske folk og Tocharere. Dødsmaskene av gips tilhører Jenisej-kirgisernes tidsepoke.

## Referanser


## Litteratur
*Christian, David: *A History of Russia, Central Asia and Mongolia*. Blackwell Publishers, 1999.
*Leonid Kyzlasov: *Tashtyk Era* (Таштыкская эпоха). Moskva, 1953. side 13.
*«Oglakhty». *Great Soviet Encylopaedia*, 3. utgave, 1969-1978.
*«Tashtyk culture». *Great Soviet Encylopaedia*, 3. utgave, 1969-1978.

## Eksterne lenker
* Funn fra Oglakhty i Eremitasjen
Uttrøndelag

**Uttrøndelag** er en tidligere administrativ inndeling av Sør-Trøndelag utenfor Trondheim. I administrativ sammenheng er begrepet ute av bruk siden 2002.

I middelalderens fylkesinndeling omfattet Uttrøndelag områdene sørover fra Leksvik, Frosta og Åsen (Levanger) og øst for Agdenes, og var i Frostatingsloven inndelt i småfylkene Stiordælafylki, Strindafylki, Gauldœlafylki og Orkdœlafylki med fellesting på Øra ved Nidelvosen (nå Trondheim). Den tilsvarende enheten Inntrøndelag omfattet da nåværende Innherred i Nord-Trøndelag, og var likeledes inndelt i fire småfylker med fellesting på Mære.

Senere har begrepet Uttrøndelag kommet til å bli benyttet om hele dagens Sør-Trøndelag fylke, mens kommunene Leksvik, Frosta, Stjørdal og Meråker som hører til Nord-Trøndelag fylke har kommet til å bli regnet til Inntrøndelag sammen med Innherred. Eksempler på dette er *Uttrøndelag politidistrikt* og *Inntrøndelag politidistrikt* frem til 2001. *Uttrøndelag politidistrikt* omfattet hele Sør-Trøndelag unntatt Trondheim.

## Språkgrenser
I dialektsammenhenger brukes begrepene *inntrøndersk* og *uttrøndersk* som klassifiseringer av språklige kjennetegn i trøndersk. Det inntrønderske dialektområdet går gjennom hele Trøndelag fra Oppdal i sør til Røyrvik i nord, mens det uttrønderske omfatter kystbygdene i Trøndelag.

## Referanser


## Litteratur
*
*
*